polyglot-tagger/wikipedia-language-snippets-filtered huggingface dataset:
ஆண் பங்கேற்பாளர்கள் பாரம்பரிய காற்று ஒலி இசைக்கருவியான மகுடியினை வாசித்து பாம்புகளை பிடிப்பது போல நடனமாடுவார்கள். ஒரு தாள வாத்தியங்களான, தப்பு, கஞ்சாரி - மோர்சிங், குராலியோ மற்றும் மத்தளம் போன்ற இசைகருவிகளைக் கொண்டு தாளத்தை உருவாக்குகிறார்கள். நடனக் கலைஞர்கள் பாரம்பரிய வடிவமைப்புகளில் பச்சை வண்ணம் சேர்க்கப்பட்ட நகைகள் மற்றும் சிறிய கண்ணாடிகள் மற்றும் வெள்ளி நூல் ஆகியவற்றால் அலங்கரிக்கப்பட்ட ஆடைகளை அணிந்து கொள்கின்றனர். நடன வேகம் அதிகரிக்கும்போது, தாளமும் வேகம வேகமாக மாறுகிறது.
1972 ஆம் ஆண்டு வனவிலங்கு சட்டம் இயற்றப்பட்டதிலிருந்து, கல்பேலியர்கள் பாம்பைக் கையாளும் பாரம்பரிய தொழிலில் இருந்து வெளியேற்றப்பட்டனர். இப்போது கலை நிகழ்ச்சிகள் இவர்களுக்கு ஒரு முக்கிய வருமான ஆதாரமாக உள்ளன. இவை இந்தியாவிற்கு உள்ளேயும் வெளியேயும் பரவலான அங்கீகாரத்தைப் பெற்றுள்ளன. நிகழ்ச்சி வாய்ப்புகள் அவ்வப்போது உள்ளன. எனவே சமூகத்தின் உறுப்பினர்கள் வயல்களில் வேலை செய்கிறார்கள். அல்லது தங்களைத் தக்கவைத்துக் கொள்ள கால்நடைகளை மேய்கிறார்கள்.
கொண்டாட்டமாக நிகழ்த்தப்படும் கல்பேலியா நடனம் கல்பேலியா கலாச்சாரத்தின் ஒருங்கிணைந்த பகுதியாகும். இவர்களின் நடனங்கள் மற்றும் பாடல்கள் கல்பேலியர்களுக்கான பெருமை மற்றும் அடையாளத்தின் அடையாளமாகும். மேலும் அவை பாம்பு மந்திரவாதிகளின் இந்த சமூகத்தின் ஆக்கபூர்வமான தழுவலை மாற்றியமைக்கும் சமூக பொருளாதார நிலைமைகளுக்கும் கிராமப்புற ராஜஸ்தானி சமுதாயத்தில் அவற்றின் சொந்த பங்கிற்கும் பிரதிபலிக்கின்றன.
கல்பேலியா அல்லது கபேலியா என்பது ராஜஸ்தானின் கபேலியப் பழங்குடியினர் நிகழ்த்தும் ஒரு நடனமாகும். இவ்வகை நடனம் அவர்களின் கலாச்சாரத்தின் ஒரு அங்கமாகும். இது ஆண்களும் பெண்களும் நிகழ்த்தும் ஒரு நடனமாகும்.
பண்டைய எகிப்தின் புது எகிப்திய இராச்சியத்தை ஆண்ட பதினெட்டாம் வம்சத்தைச் சேர்ந்த இந்த இராணி கிமு 1507 முதல் கிமு 1458 முடிய 21 ஆண்டுகள் ஆண்ட அரசி ஆவார். பண்டைய எகிப்திய வரலாற்றில் எகிப்தை ஆண்ட முதல் அரசி நெஃபர்டீட்டீக்குப் பின்னர், அரசி அட்செப்சுத் எகிப்தை ஆண்ட இரண்டாவது அரசி எனும் பெருமை படைத்தவர். இவர் பார்வோன் முதலாம் தூத்மோசின் மகளும், இரண்டாம் தூத்மோசின் பட்டத்தரசியும், மூன்றாம் தூத்மோஸ்சின் பெரியம்மா ஆவார்.
ஆட்செப்சுட்டு ; என்பவர் எகிப்தின் 18 ஆம் வம்சத்தின் இராணி ஆவார். இவர் வரலாற்றில் உறுதிப்படுத்தப்பட்ட இரண்டாம் பெண்ணரசி ஆவார். இவரது கல்லறை தேர் எல் பகாரியில் உள்ளது. பண்டைய எகிப்தின் முதலாம் பெண் அரசி நெஃபர்டீட்டீ ஆவார்.
3 ஏப்ரல் 2021 அன்று எகிப்திய அருங்காட்சியகத்திலிருந்த 18 பார்வோன்கள் மற்றும் 4 அரசிகளின் மம்மிகளை எகிப்திய பண்பாட்டின் தேசிய அருங்காட்சியகத்தில் வைப்பதற்கு அழகிய வண்டிகளில் ஏற்றி, அணிவகுப்பாக எடுத்துச் செல்லும் போது அரசி ஆட்செப்சுட்டுவின் மம்மியும் எடுத்துச் செல்லப்பட்டது.
லண்டன் நகரைச் சார்ந்த ரோஜர் வால்மன், ஹாங்காங் நகரின் தாமஸ் சங் மற்றும் ஒரு தொழிலதிபர் என மூவரால் 1986ம் ஆண்டு நவம்பர் மாதம் ஏர் ஹாங்காங் ஆரம்பிக்கப்பட்டது. 707-320 என்ற ஒற்றை சரக்கு விமானம் கொண்டு இந்தியாவின் அப்போதைய பம்பாய் , பிரிட்டன் மற்றும் நேபாளத்தின் காத்மண்டு ஆகிய விமான நிலையங்களுக்கு இடையே 1988ம் ஆண்டு பிப்ரவரி 4ம் நாள் முதல் சரக்கு போக்குவரத்தினை ஆரம்பித்தது.
சரக்கு போக்குவரத்து சேவையை பல்வேறு நாடுகளில் உள்ள சர்வதேச விமான நிலையங்களில் வழங்கிவந்தாலும் மூன்று போயிங் நிறுவன சரக்கு விமானங்களை பராமரிக்கவும் வாடகை செலுத்தவுமே நிதி நிலைமை இருந்த காரணத்தால் ஜெனரல் எலக்ரிக் கேப்பிடல் என்ற நிறுவனத்தின் துணை நிறுவனமான போலரிஸ் விமான ஒப்பந்த நிறுவனத்துடன் 1993ம் ஆண்டு பல்வேறு விமான நிலையங்களுக்கு தனது மூன்று 747-100 ரக
சரக்கு விமானங்களை பயன்படுத்திய வகையில் செலுத்த வேண்டிய வாடகை தொகைக்காக 49 சதவீத பங்குகளை விற்பனை செய்ய இந்நிறுவனம் ஒப்பந்தத்தில் ஈடுபட்டது. ஆனால் கதே பசிபிக் என்ற சர்வதேச சரக்கு போக்குவரத்து நிறுவனம் 200 மில்லியன் ஹாங்காங் டாலர் செலுத்தி ஏர் ஹாங்காங் நிறுவனத்தின் 75 சதவீத பங்குகளை கையகப்படுத்தியதன் மூலம் இந்த ஒப்பந்தம் முடிவுக்கு வந்தது. குறைந்த சரக்கு பயன்பாடு மற்றும் அதிக நிதிக்குறைபாடு போன்ற காரணத்தினால் அதன் சரக்கு விமானங்களான 707-320 மற்றும் 747-100 ஆகியவற்றின் ஒப்பந்தங்களை முறையே 1994ம் ஆண்டு நவம்பர் மற்றும் 1995ம் ஆண்டு ஜனவரி மாதங்களில் முடித்தது. 2000ம் ஆண்டுகளில் ஏர் ஹாங்காங் நிறுவனத்தில் மூன்று 747-200 ரக சரக்கு விமானங்களைக் கொண்டு புருஷல்ஸ் துபாய், மான்ஸ்செஸ்டர் மற்றும் ஒசாகா போன்ற விமான நிவையங்களுக்கு சரக்கு போக்குவரத்து சேவையினை வழங்கி வந்தது.
ஏர்பஸ் நிறுவனத்தின் 300-600 வகை சரக்கு விமானத்தின் புதிய தயாரிப்பான 300-600 , என்ற சரக்கு விமானத்தின் முதல் வாடிக்கையாளர் ஏர் ஹாங்காங் ஆகும். இந்தவகை விமானத்தில் எந்த வடிவத்தில் அமைந்துள்ள சரக்குகளை இருந்தாலும் எத்தகைய சரக்கு பெட்டகங்களையும் கையாளக்கூடிய வசதி அமைக்கப்பட்டுள்ளது. மேலும் இவ் விமானத்தின் கீழ் தட்டில் அமைக்கப்பட்டுள்ள பக்கவாட்டு கதவின் வழியாக எத்தகைய சரக்குகளையும் உள்ளே ஏற்றவும் இறக்கவும் வசதி உள்ளது. 2014ம் ஆண்டு செப்டம்பர் மாதம் தனது முதல் ஏர்பஸ் 300-600 வகை சரக்கு விமானத்தை வாங்கிய இந்நிறுவனம், 2006 ஆம் ஆண்டு ஜூன் மாதம் கடைசி மற்றும் எட்டாவது விமானத்தை பெற்றுக்கொண்டது. இந்த சரக்கு விமானங்கள் 6-802 என்ற இழுவை இயந்திரம் மூலம் இயக்கப்படுகிறது. 2005 ஆம் ஆண்டு ஜனவரி மாதம் 25ஆம் தேதி முதல் ஜெனரல் எலெக்ட்ரிக்கல் நிறுவனம் இந்த எட்டு சரக்கு விமானங்களின் பராமரிப்பை 14 ஆண்டுகள் செய்வதாக ஏற்றுக்கொண்டுள்ளது. .
ஹாங்காங் நகரைச் சார்ந்த மூன்று தொழிலதிபர்களால் 1986ம் ஆண்டு நவம்பர் மாதம் இந்நிறுவனம் ஆரம்பிக்கப்பட்டது. 1988 ம் ஆண்டு பிப்ரவரி மாதம் 4ம் தேதி முதல் 707-320 என்ற சரக்கு விமானம் மூலம் ஹாங்காய் ஏர் தனது சரக்கு விமான போக்குவரத்தை ஆரம்பித்தது.ஹாங்காங் நகரைத் தலைமையிடமாக கொண்டு இயங்கிவந்த கதே பசிபிக் என்னும் மிகப் பெரும் விமான போக்குவரத்து நிறுவனம், ஏர் ஹாங்காங் நிறுவனத்தின் 75 சதவீதப் பங்குகளை 1994ம் ஆண்டு ஜூன் மாதம் வாங்கி கையகப்படுத்தியது. மீதமுள்ள 25 சதவீத பங்குகளையும் 2002ம் ஆண்டு பிப்ரவரி மாதம் வாங்கி தனது உடைமையாக்கி விரிவுபடுத்தியது. அதே ஆண்டு அக்டோபர் மாதம் டி ஹெச் எல் வேர்ட்டுவைல்டு எக்ஸ்பிரஸ் என்ற பன்னாட்டு சரக்கு நிறுவனத்திற்கு 40 சதவீத பங்குகளை விற்பனை செய்தும் தன்னகத்தே 60 சதவீத பங்குகளை வைத்தும் கதே பசிபிக் நிறுவனம் கூட்டிணைப்பு வணிகத்தில் ஈடுபட்டது.
ஏர் ஹாங்காங் லிமிடெட் ; என அழைக்கப்படும் இந்நிறுவனம் ஹாங்காங் சர்வதேச விமானநிலையத்தை முக்கிய தளமாகவும் சேக் லெப் கொக், ஹாங்காங்கை தலைமையிடமாகவும் கொண்டு இயங்கும் சர்வதேச சரக்கு விமான போக்குவரத்து நிறுவனமாகும். இந்த விமான நிறுவனமானது சீன மக்கள் குடியரசு,ஜப்பான்,மலேசியா, பிலிப்பைன்ஸ்,தைவான், சிங்கப்பூர்,தென் கொரியா, தாய்லாந்து மற்றும் வியட்னாம் போன்ற ஒன்பது நாடுகளின் பன்னிரண்டு நிறுத்தங்களில் சரக்கு போக்குவரத்தினை கையாண்டு வருகிறது. இந்நிறுவனம் பெரும்பாலும் ஏர்பஸ் 300-600 என்ற மிகப்பெரிய விமானத்தை தனது சரக்கு போக்குவரத்திற்காக பயன்படுத்தி வருகிறது. இதன் தலைமை அலுவலகம் கேத்தே பசிபிக் நகரத்தின் தெற்கு கோபுர கட்டிடத்தின் நான்காவது தளத்தில் அமைத்துள்ளது.
நவம்பர் 2007 ஆம் ஆண்டு ஏர் ஹாங்காங் நிறுவனம் சிறந்த பராமரிப்பு, விமான பயன்பாடு, மற்றும் சராசரி தாமத நேரக் குறைப்பு போன்ற காரணங்களுக்காக விமான தயாரிப்பு நிறுவனமான ஏர்பஸ் நிறுவனத்திடமிருந்து சிறந்த செயல்பாடு நிறுவனம் என விருது பெற்றது.
2017ம் ஆண்டு ஜூலை 7ம் தேதி முதல் டி ஹெச் எல் நிறுவனத்திடமிருந்த பங்குகளை மறுபடியும் கையகப்படுத்தி கதே பசிபிக் நிறுவனமே முழு உரிமையை தன்வசப்படுத்தி வணிகத்தில் ஈடுபட்டு வருகிறது.
2017ம் ஆண்டு ஜூலை 7ம் தேதி முதல் டி ஹெச் எல் நிறுவனத்திடமிருந்த பங்குகளை மறுபடியும் கையகப்படுத்தி கதே பசிபிக் நிறுவனமே முழு உரிமையைக் கொண்டு வணிகத்தில் ஈடுபட்டு வருகிறது.
குடியரசுத் தலைவர் விருது என்றும் அழைக்கப்படும் சங்கீத நாடக அகாதமி விருதினை, இருமுறை வென்றுள்ளார். மேலும், மகாராஷ்டிராவின் தங்கப் பதக்கம் ,1998 இல் அமெரிக்கன் அகாதமி ஆஃப் ஆர்ட்டிஸ்ட்ஸ் விருது உள்ளிட்ட பல இசை விருதுகளை அவர் வென்றுள்ளார். 1997 ஆம் ஆண்டில் இளவரசர் சார்லசின் 50 வது பிறந்தநாள் கொண்டாட்டங்களில் நிகழ்ச்சி நிகழ்த்துமாறு கேட்டுக்கொள்ளப்பட்டார்.
உஸ்தாத் அமீர்கான், உஸ்தாத் படே குலாம் அலிகான், பண்டிட் போன்ற அனைத்து பெரிய மேதைகளுடன் வளர்ந்தது இவருக்கு ஒரு நல்ல அதிர்ஷ்டமாகும். ஓம்கர்நாத் தாக்கூர், உஸ்தாத் நாசகத் அலி-சலமத் அலி கான், கிஷோரி அமோன்கர் போன்றாஒரு சிலருடனும் இவர் இசைத்துள்ளார். இவர் ஒரு சாரங்கி வாசிப்பவராகவும், ஒரு பாடகராகவும் ஒப்புக் கொள்ளப்படும் இவர் பல இசைத் தொகுப்புகளைக் கொண்டுள்ளார்.
இவரது மனைவி பானோ, மகன் சபீர் கான், இவரது சீடர் மற்றும் ஒரு சாரங்கி இசைப்பவராவார். அதே போல் ரேஷ்மா மற்றும் ஷேரா என்ற இரண்டு மகள்கள் உள்ளனர். இவரது சகோதரர் மறைந்த நசீர் கான் சித்தார் வாசிப்பவராக இருந்தார். இவரது தம்பி நியாஸ் அகமது கான் என்பராவார். இவரது மருமகன்களில் சலாமத் அலி கான் , இம்ரான் கான் இம்ரான் கான் சிதார் வாசிப்பவர் / இசையமைப்பாளர், தில்சாத் கான் மற்றும் இர்பான் கான் , இஷ்தாயக் கான் , முஸ்தக் கான்
குசராத்தின் ராஜ்கோட் வானொலி நிலையத்தில் 20 வயது சிறுவனாக தனது வாழ்க்கையைத் தொடங்கினார். எட்டு வருடங்கள் ராஜ்கோட்டில் மிகவும் மகிழ்ச்சியுடன் கழித்த பிறகு, லதா மங்கேஷ்கர் ஒருமுறை ராஜ்கோட் வருகையின் போது அவருடன் இணைந்து வாசிக்க இவருக்கு ஒரு வாய்ப்பு கிடைத்தது. இது இவருக்கு ஒரு திருப்புமுனையாக அமைந்தது. அதன்பிறகு இவர் மும்பை வானொலி நிலையத்திற்கு மாற்றப்பட்டார். மும்பை வானொலியில் சேர்ந்த அவர் மும்பை இந்துஸ்தான் இசையில் மட்டுமல்லாமல் திரைப்படத் துறை இசையிலும் ஆழமாக ஈடுபட்டார்.
இசையமைப்பாளர்களான சுசீந்தர் சிண்டா மற்றும் ராம் கோபால் வர்மா போன்றவர்களுக்கு சாரங்கி இசையை இவர் கற்றுக் கொடுத்தார். இவருக்கு ஏராளமான மாணவர்கள் இருந்தனர். அவர்களில் முக்கியமாக பாலிவுட் இசை அமைப்பாளர் மற்றும் இயக்குனர் விசால் பரத்வாஜ், சந்தேஷ் சண்தாலியா, இசையமைப்பாளர் இளையராஜா, குர்தாசு மான், பாலு, ஆனந்த் வியாசு, இக்ரம் கான், வினோத் பவார், சபீர் கான், தில்சாத் கான் ஆகியோர் அடங்குவர்.
உஸ்தாத் சுல்தான் கான் இவர் ஒரு இந்திய சாரங்கி வாசிப்பவரும், சிகார் கரானாவைச் சேர்ந்த இந்துஸ்தானி இசைப் பாடகரும் ஆவார். ஜாகிர் உசேன் மற்றும் பில் லாஸ்வெல் ஆகியோருடன் இந்திய இணைவு குழுவான தபேலா பீட் சயின்ஸில் உறுப்பினர்களில் ஒருவராக இருந்தார். 2010 ஆம் ஆண்டில் இந்தியாவின் மூன்றாவது மிக உயர்ந்த குடிமக்கள் கௌரவமான பத்ம பூசண் இவருக்கு வழங்கப்பட்டது.
இவர் தனது பதினொரு வயதில் அகில இந்திய மாநாட்டில் தனது முதல் நிகழ்ச்சியை வழங்கினார். மேலும் ஜார்ஜ் ஹாரிசனின் 1974 டார்க் ஹார்ஸ் உலக சுற்றுப்பயணத்தில் ரவிசங்கருடன் சர்வதேச அளவில் நிகழ்ச்சிகளை நிகழ்த்தியுள்ளார்.
சுல்தான் கான் பிரித்தானிய இந்திய பேரரசில் ஒரு சுதேச மாநிலமான ராஜஸ்தானின் உள்ள ஜோத்பூரில் பிறந்தார். இவர் தனது தந்தை உஸ்தாத் குலாப் கானிடமிருந்து சாரங்கி கற்றுக்கொண்டார்.
ராதிகா வணீக நிருவாகதில் முதுகலை பட்டம் பெற்றப்பின் ஆசிரியராக விருபினார். இருப்பினும், 2007இல் அவர் இளங்கலை பயிலும்போது, அவரது நண்பர் ஒருவர் வழியாக நந்தகோகுலா எனும் கன்னட தொலைக்காட்சி தொடர் ஒன்றில் நடிக்கத்துவங்கினார். அதே ஆண்டு சுமங்களி எனும் மற்றொரு தொடரிலும் நடித்துவந்தார். திரைப்பட இயக்குனர் ஷஷங்க், அவரது 18த் க்ராஸ் திரைபடத்திற்கும், மொக்கின மனசு திரைப்பட உருவாக்குபவர்களுக்கு முதன்மை நடிகையை தேடிவரும் போது, ராதிகாவின் புகைப்படங்களை வட்டார இதழ்களில் கண்டப்பின், அவரை இரு திரைப்படங்களிலும் முதன்மை நடிகையாக தேர்வுச்செய்தார்.
ராதிகா, சரஸ்வத் பிராமண சமுதாயத்தவரும், மேடை மற்றும் திரை ஆளுமைக்கொண்ட கிருஷ்ணா பண்டித் மற்றும் கோவாவைச் சார்ந்த மங்களா இணையாரின் மகளாவார். ராதிகாவிற்கு கௌரங் என்ற தம்பியாரும் உள்ளார். குடும்பத்துடன் பெங்களூர் புறநகரான மல்லேசுவரத்தில் வாழ்ந்துவந்தனர். மல்லேசுவரத்திலுள்ள தந்தைவழி பாட்டனாரின் வீட்டில் வளர்ந்து வந்தார். பெங்களூரிலே தனது பள்ளிப்படிப்பையும், பட்டப்படிப்பையும் முடித்தார்.
ஹுடுகரு , ஆத்துரி , ட்ராமா , பகதூர் மற்றும் மிஸ்டர் அண்ட் மிஸஸ் ராமாச்சாரி போன்ற படங்களில் நடித்து முன்னணி நடிகையாக வலம் வந்தார்.
ராதிகா பண்டிட் ஒரு இந்திய திரைப்படம் மற்றும் முன்னாள் தொலைக்காட்சி நடிகை. கன்னட திரையுலகின் முன்னணி நடிகையாக தன்னை நிறுவியுள்ளார்.
இராமவர்மனின் ஆட்சி காலத்தில் வேனாடு புதிய சோழர்களால் ஆக்கிரமிப்பைக் கண்டது. கி.பி 1097இல் விழிஞ்சம் மற்றும் கொல்லம் துறைமுகங்கள் சோழ-பாண்டிய படைகளால் கைப்பற்றப் பட்டது. இருப்பினும், கி.பி 1102 இல் சேரரால் கொல்லத்தை மீட்டெடுக்க முடிந்தது. பொ.ச. 1102 தேதியிட்ட ஒரு பதிவில், ராஜா தனது நான்கு அமைச்சர்கள், ஆயிரம் நாயர் வீரர்களின் தலைவர் மற்றும் எரநாட்டின் தலைவரான மன விக்ரம புந்துராக்கோன் ஆகியோருடன் கொல்லத்தில் ஒரு படைக்குத் தலைமை தாங்கினார் என்று கூறுகிறது. கி.பி. 1102 மற்றும் 1118 ஆகிய ஆண்டுகளில் சோழர்கள் கொல்லம் மற்றும் விழிஞ்சம் ஆகிய இடங்களை மீண்டும் கைப்பற்றினர். இதன் மூலம் சேர மன்னர் சோழர்களுக்கு கப்பம் செலுத்த வேண்டிய கட்டாயம் ஏற்பட்டது.
இராமவர்மனின் ஆட்சி காலங்கள் குறித்த தேதியிட்ட கல்வெட்டுகள் கொயிலாண்டிக்கு அருகிலுள்ள பந்தலயானி கொல்லம் என்ற இடத்தில் காணலாம் .திருவல்லூர் , சங்கனாச்சேரிக்கு அருகிலுள்ள பெருன்னா நெடும்புரம் தாலி மற்றும் கொல்லம் ஆகிய இடங்களில் காணலாம். இராமவர்மனைப் பற்றிய கடைசி கல்வெட்டு தஞ்சையின் திருவலஞ்சுழியில் காணப்படுகிறது.
சேரபெருமாள் மன்னரின் நேரடி அதிகாரம் மத்திய கேரளவில் தலைநகர் மாகோட்டை சுற்றியுள்ள நாட்டிற்குள் மட்டுப்படுத்தப்பட்டிருந்தது. இவரது அரசாட்சி உள்ளூர் தலைவர்கள் அரசியல் மற்றும் இராணுவ ரீதியாக ஒப்பிடும்போது பெயரளவில் இருந்தது. நம்பூதிரி பிராமணர்களுக்கு மத மற்றும் சமூக விஷயங்களில் பெரும் அதிகாரம் இருந்தது.
இராமவர்மன் , என்பவர் குலசேகரப் பெருமாள் சக்கரவர்த்திகள் என்ற பெயரில், இடைக்கால கேரளாவின் சேர வம்சத்தின் கடைசி மன்னராக இருந்தார். இவர் மிகவும் வெற்றிகரமான, சக்திவாய்ந்த சோழ சாம்ராச்சியத்திற்கு எதிரான போர்களுக்கு மிகவும் பிரபலமானவர் ஆவார்.
படோவரி அசாமில் உள்ள பார்பேட்டா மாவட்டத்தில் 1978 அக்டோபர் 27, அன்று பிறந்தார். 1996 ஆம் ஆண்டில் அசாம் காட்டன் கல்லூரியில் ஆங்கில இலக்கியத்தில் பட்டமும், இலக்னோவில் இந்திய பாரம்பரிய இசையில் விசாரத் பட்டமும் பெற்ற படோவரி, தனது 4 வயதிலேயே வெளிப்படையான நிகழ்ச்சிகளை நடத்தத் தொடங்கினார். காம்ருபியா மற்றும் கோல்போரியா அசாமிய நாட்டுப்புற இசையில் பயிற்சியளிக்கப்பட்ட அவரது தந்தை சிறீ பிபின் படோவாரி, ஒரு நாட்டுப்புற பாடகராவார். படோவரி லக்னோவின் பட்கண்டே இசைப் பல்கலைக்கழகத்தில் இந்திய பாரம்பரிய சங்கீத விசாரத் ஆகவும் பயிற்சி பெற்றவராவார். பூர்வி, பக்ரா, கஜ்ரி, சோகர், விவா கீத், சைட்டா, மற்றும் நௌதாங்கி உள்ளிட்ட பல வகையான போஜ்புரி நாட்டுப்புற இசையை இவர் பாடுகிறார்.
கல்பனா படோவரி அசாமில் இருந்து வந்த இந்திய பின்னணி மற்றும் நாட்டுப்புற பாடகியாவார். 8000 க்கும் மேற்பட்ட பாடல்களை அசாமி, பிரஜாவாலி, பெங்காலி, போடோ, தியூரி, மைசிங், சமசுகிருதம், இந்தி, ஆங்கிலம், போஜ்புரி, மைதிலி, மாகி, ஆங்கிகா, ஒரியா, கரோ, கோச் ராஜ்போங்சி, திவா, கனாடா, தெலுங்கு, தோங்ரி, மராத்தி, ராஜஸ்தானி, பஞ்சாபி, ஹரியான்வி, அர்பி, அவதி, குஜராத்தி, நேபாளி, சோனோவால் கோச்சாரி மற்றும் பங்களாதேஷ் போன்ற 30க்கும் மேற்பட்ட மொழிகளில் பாடுகிறார். என்.டி.டி.வி இமேஜினில் ஜூனூன் - குச் கார் திகானே கா என்ற மெய்நிகர் நிகழ்ச்சியில் பங்கேற்றார். இவர் பல நாட்டுப்புற மற்றும் பிரபலமான பாடல்களைக் கொண்டிருந்தார் என்றாலும், போஜ்புரி இசையில் இவரது அர்ப்பணிப்பு மிகவும் அதிகமாக இருந்தது.
2013 ஆம் ஆண்டில், படோவரி "பைடீசியா இன் மும்பை" என்ற ஆவணப்படத்தில் தோன்றினார். இது 2013 டிசம்பர் 8 அன்று வெளியிடப்பட்டது. இது புலம்பெயர்ந்த தொழிலாளியின் பார்வையாகவும் மற்றும் அவரது இசை மூலம் மும்பையைப் பார்க்கிறது.
அழிந்துபோன சில பாரம்பரிய நாட்டுப்புற வடிவங்களை சர்வதேச அளவில் பிரபலப்படுத்தியதன் மூலம் இவர் போஜ்புரி இசையை மீண்டும் அறிமுகப்படுத்தினார். போஜ்புரி இசையில் இவரது முழுமையான அர்ப்பணிப்பு இவருக்கு "போஜ்புரி ராணி" என்ற கௌரவத்தை வழங்கியது.
இந்திய வருகை தினத்தை முன்னிட்டு கலாச்சார விவகார அமைச்சகம் வழங்கிய நான்கு லத்தீன் அமெரிக்க நாடுகளில் 15 நாள் சுற்றுப்பயணத்தில் பங்கேற்க இவர் அழைக்கப்பட்டார்.
படோவரி பிகாரி தாக்கூரின் படைப்புகளில் விரிவாக பணியாற்றியுள்ளா.மேலும், அவரது வாழ்க்கை மற்றும் பணியை நினைவுகூரும் ஒரு தொகுப்பையும் வெளியிட்டுள்ளார்.
பிரம்மா, விஷ்ணு மற்றும் சிவன் ஆகியோரின் சக்தியின் உருவகமாக இருக்கும் இவர், ஒரு காளையின் மீது அமர்ந்து சவாரி செய்பவராகவும், ஒரு திரிசூலத்தையும் தாமரையையும் தன் இரு கைகளில் வைத்துக் கொண்டிருப்பவராகவும் காணப்படுகிறார். முந்தைய பிறப்பில், இவர் தக்கனின் மகள் ஆவார். ஒருமுறை தக்‌கன் ஒரு பெரிய யாகத்தை ஏற்பாடு செய்தான். அதற்கு சிவனை அழைக்கவில்லை. ஆனால் சதி பிடிவாதமாக இருந்ததால், அங்கு சென்றார். அதன்பிறகு தக்கன் சிவனை அவமதித்தார். கணவனை அவமதித்ததை சதியால் சகித்துக்கொள்ள முடியாமல் யாகத்தின் நெருப்பில் தன்னைத்தானே எரித்துக் கொண்டாள். பிற பிறவிகளில், பார்வதி - ஹேமாவதி என்ற பெயரில் இமயமலையின் மகளாகி சிவனை மணந்தார். உபநிடத்தின் கூற்றுப்படி, அவர் இந்திராதி தேவர்களுக்கெல்லாம் மேலானவராக விளங்கினார். இந்திரன் மற்றும் தேவர்கள் அனைவரும் தங்களின் அகங்காரம் நீங்கப்பெற்று, வெட்கப்பட்டு அவர்கள் தலை குனிந்து,சதியிடம், "உண்மையில், நீங்கள் சக்தி, நாங்கள் அனைவரும் - பிரம்மா, விஷ்ணு மற்றும் சிவன் உங்களிடமிருந்து சக்தியைப் பெறுவதன் மூலம் வல்லவர்களாக உள்ளனர் " என்று பிரார்த்தனை செய்தனர்.
சிவ புராணம் மற்றும் தேவி-பாகவத புராணம் போன்றவற்றில் காணப்படும் சில வசனங்களில் அன்னை தேவியின் கதை பின்வருமாறு எழுதப்பட்டுள்ளது: மாதா பகவதி தனது முந்தைய பிறப்பில் தக்கன் பிரஜாபதியின் மகளாகப் பிறந்தார். பின்னர் சதி, என்கிற பெயருடன் இவர், சிவனை மணந்தார். ஆனால் இவரது தந்தை பிரஜாபதி தக்கன் ஏற்பாடு செய்த ஒரு யாக விழாவில், இவரது தந்தை பிரஜாபதி தக்கனால் இவரது கணவர் சிவனை அவமதித்ததை தாங்க முடியாததால், இவரது உடல் யோக நெருப்பில் எரிந்தது என்ற தகவல் உள்ளது.
இவரது அடுத்த பிறப்பில், பர்வத ராஜனான இமயமலையின் மகள் பார்வதி தேவி என்றும், நவ துர்காக்களில் இவர் சைலபுத்ரி என்றும் குறிப்பிடப்படுகிறார். இவர் மீண்டும் ஹேமாவதி என்று அழைக்கப்பட்டார். இவரது ஹேமாவதி அம்சத்தில், இவர் அனைத்து முக்கிய கடவுள்களையும் தோற்கடித்தார். இவரது முந்தைய பிறப்பைப் போலவே, இந்த வாழ்க்கையிலும் மாதா சைலபுத்ரி சிவனை மணந்தார் என்று கூறப்படுகிறது.
சைலபுத்ரி துர்கா தேவியின் அவதாரமாக கருதப்படுகிறார். இவர் மலைகளின் மன்னர் “பர்வத ராஜனின் மகளாவார். மலைகளின் அரசன் என்று அறியப்படுகின்ற இமயத்தின் அரசனான ஹிமவானின் மகள் என்பதால் ஹேமாவதி என்கிற பெயர் இவருக்கு ஏற்பட்டது என்று புராணங்கள் கூறுகின்றன.
சைலபுத்ரி தேவியின் நெற்றியில் பிறை நிலவு உள்ளது. இவரது வலது கையில் திரிசூலத்தையும் இடது கையில் தாமரை மலரையும் வைத்திருக்கிறார். இவர், நந்தி மீது அமர்ந்து கொண்டு மலையில் சவாரி செய்பவராக காட்சியளிக்கிறார்.
சைலபுத்ரி , என்பதற்கு மலைகளின் மகள் என்பது பொருளாகும். இவர், இந்து தெய்வமான துர்காவின் வெளிப்பாடாக அறியப்படுகிறார். இந்த வடிவம், நவராத்திரியின் முதல் நாளில் வணங்கப்படும் நவதுர்காவின் வடிவங்களில் ஒன்றாக உள்ளது.
இவர், சதி, பவானி, பார்வதி அல்லது ஹேமாவதி என்றும் அழைக்கப்படுகிறார். தாய் சைலபுத்ரி என்பது அன்னை இயற்கையின் முழுமையான வடிவம் ஆகும்.
இவர் 1805 ஆம் ஆண்டில் மேற்கு நைஜீரியாவின் உயோருப்பா நகரமான அபேகுடாவில் பிறந்தார். இவரது தந்தையின் பெயர் ஒலுமோசா என்பதாகும். இவருடைய தாய் அல்லது தந்தைவழி மூலமாக இவர் ஓவு வம்சாவளியைச் சேர்ந்தவர் என்று கூறப்படுகிறது. தினுபு பல முறை திருமணம் செய்து கொண்டதாகவும் கூறப்படுகிறது. இவரது முதல் திருமணம் ஒரு ஓவு பகுதியைச் சேர்ந்த நபருடன் இருந்தது. அவர்களுக்கு இரண்டு மகன்கள் இருந்தனர். தனது கணவர் இறந்த பிறகு, அரச பதவியிலிருந்து நாடுகடத்தப்பட்ட ஓபா அதீல் அசோசூன் என்பவரை 1833 இல் மறுமணம் செய்து கொண்டார். இந்த திருமணத்தின் மூலம் இவர் பொருளாதார மற்றும் அரசியல் அதிகாரத்தை குவிக்கத் தொடங்கினார். இருவரும் கடலோர நகரமான படாக்ரிக்குச் சென்றனர், அங்கு தினபு, தனது கணவரின் தொடர்புகளைப் பயன்படுத்தி, அபேகுடாவிலிருந்து அடிமைகளுக்காக ஐரோப்பியர்களிடமிருந்து உப்பு மற்றும் புகையிலை வர்த்தகம் செய்யும் ஒரு வெற்றிகரமான வணிக சாம்ராச்சியத்தை உருவாக்கினார்.
பெருமாட்டி எபுன்ரோய் தினுபு , எபுன்போரோய் ஒசுண்தினுபு என்ற இயற்பெயருடன் பிறந்த இவர் , ஒரு புத்திசாலித்தனமான மற்றும் இலட்சிய நைஜீரிய வணிக அதிபர் ஆவார். இவர் மேற்கு ஆப்பிரிக்கா முழுவதும் அபரிமிதமான பொருளாதார சக்தியையும் அபேகுடா மற்றும் லாகோசில் அரசியல் அதிகாரத்தையும் பயன்படுத்தினார். இவர் மரங்களின் பட்டை மற்றும் இலைகளை வர்த்தகம் செய்யத் தொடங்கினார். மரங்களின் பட்டை, வேர்கள், மருத்துவ மூலிகைகள் மற்றும் இலைகளை வர்த்தகம் செய்த தனது பாட்டி ஒசுன்சோலாவிடமிருந்து மதிப்புமிக்க சந்தை திறன்களைக் கற்றுக்கொண்டார். உணவு விற்பனையாளராக இருந்த அவரது தாயார் நிஜீதிடமிருந்தும் வணிக திறன்களைக் கற்றுக்கொண்டார். ஒபாஸ் அடீல், ஒலுவோல், அகிதோய், மற்றும் தோசுன்மு ஆகியோரின் ஆட்சிக் காலத்தில் லாகோஸில் இவர் ஒரு முக்கிய நபராகவும் இருந்துள்ளார்.
தினுபு 1887 இல் இறந்தார். லாகோஸ் தீவில் உள்ள சுதந்திர சதுக்கம் என்று அழைக்கப்படும் ஒரு சதுக்கத்திற்கு இட்டா தினுபு என இவரது பெயரிடப்பட்டது. இது நாட்டின் சுதந்திரத்திற்கு முன்பே அந்த பெயரால் நீண்ட காலமாக அறியப்பட்டிருந்தது. பின்னர், அதற்கு முதல் குடியரசின் தலைவர்களால் சுதந்திர சதுக்கம் என்று பெயர் மாற்றப்பட்டது.
தினுபு ஒரு அரபு அறிஞரான மோமோ புக்கர் என்பவருடன் மற்றொரு திருமணம் செய்து கொண்டதாகத் தெரிகிறது. மோமோவின் பிற மனைவிகளுக்குப் பிறந்த குழந்தைகள் பின்னர் தினுபுவை ஏற்றுக்கொண்டனர்.
படேல் தனது தொழில் வாழ்க்கையின் ஆரம்பத்தில் வளர்ந்து வரும் வீரர்களில் ஒருவராக கருதப்பட்டார். அவர் வெலிங்டனில் 15 வயதுக்குட்பட்டவர், 17 வயதுக்குட்பட்டோர் துடுப்பாட்ட அணி மற்றும் 19 வயதிற்குட்பட்ட துடுப்பாட்ட அணி ஆகிய துடுப்பாட்டப் போட்டியில் இவர் விளையாடினார். அவர் 1999 இல் இங்கிலாந்து அ அணிக்கு எதிரான வரையிட்ட நிறைவுகள் துடுப்பாட்டப் போட்டியில் இவர் - க்கு நியூசிலாந்து துடுப்பாட்ட சங்கத்திற்காக விளையாடினார், அடுத்த ஆண்டு தொடக்கத்தில் வெலிங்டனுக்காக ஐந்து இழப்புகள் எடுத்தார். ஆனால் இந்த அணி ஆக்லாந்து துடுப்பாட்ட அணியிடம் தோல்வி அடைந்தது.
2005 முதல் 2013 வரை, படேல் தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் இருபது20 ஆகிய மூன்று வடிவங்களிலும் நியூசிலாந்துக்காக விளையாடினார், ஆனால் 2014 இல் அவர் சர்வதேச துடுப்பாட்டப் போட்டிகளுக்குப் பதிலாக கவுண்டி துடுப்பாட்டப் போட்டிகளில் கவனம் செலுத்தினார். இங்கிலாந்தின் தொழில்முறை துடுப்பாட்ட வீரர்கள் சங்கத்தால் அவர் இரண்டு முறை மிகவும் மதிப்புமிக்க வீரராக அறிவிக்கப்பட்டார், மேலும் 2015 ஆம் ஆண்டில் விஸ்டன் அவரை இந்த ஆண்டின் சிறந்த துடுப்பாட்ட வீரர்களில் ஒருவராக அறிவித்தது.
ஜீதன் சஷி படேல் ஒரு முன்னாள் நியூசிலாந்து சர்வதேச துடுப்பாட்ட வீரர் ஆவார். எதிர் சுழல்வலதுகை பந்து வீச்சாளரான அவர் இங்கிலாந்தில் உள்ள வார்விக்சயர் துடுப்பாட்ட சங்கத்திற்காக துடுப்பாட்டம் விளையாடுகிறார், மேலும் நியூசிலாந்தில் வெலிங்டன் ஃபயர்பர்ட்ஸ் அணிக்காக விளையாடுகிறார்.
2004 ஆம் ஆண்டில் , அவர் பக்கிங்ஹாம் டவுன் துடுப்பாட்ட சங்கத்தினை பிரதிநிதித்துவப்படுத்தினார். இந்த அணி 1வது அணியில் பெரிய தாக்கத்தை ஏற்படுத்தியதுடன் உள்ளூர் அபிவிருத்தி திட்டங்களில் வருங்கால இளைஞர்களையும் உருவாக்கியது. போர்டல் ரோட் சங்கத்திற்காக விளையாடிய போது இவர் 50 இழப்புகளைக் கைப்பற்றினார்.
இந்தியாவுக்கான சுற்றுப்பயணத்தின் போது காயமடைந்த மார்க் கிரேக்கிற்கு பதிலாக 2016 ஆம் ஆண்டில் அவர் மீண்டும் தேசிய அணிக்கு சேக்கப்பட்டார். அங்கு அவர் சிறப்பான ஆட்டத் திறனை வெளிப்படுத்தினார். அவர் 21 ஜூன் 2017 அன்று சர்வதேச துடுப்பாட்டப் போட்டிகளில் இருந்து ஓய்வு பெறுவதாக அறிவித்தார்.
ஒரு சிறிய நகரமான சித்பரியில் பல சுற்றுலாப் பயணிகளை ஈர்க்கும் ஆர்வமுள்ள இடங்கள் பல உள்ளது. அவற்றில் குறிப்பிடதக்கவையாக, இந்த கிராமத்திற்கு மிக அருகில் சின்மயா ஆசிரமம் அல்லது சாந்தீபனி இமயமலை உள்ளது. இந்த ஆசிரமத்தில் சின்மயா மிசனின் நிறுவனர் பூஜ்ய குருதேவ் சுவாமி சின்மயானந்தாவின் சமாதி உள்ளது. மேலும் இமாச்சல பிரதேசத்தின் தர்மசாலாவிற்கு அருகிலுள்ள சித்பரி கிராமம், கபிலாவின் தியான இடமாக பொதுவாகக் கருதப்படுகிறது. அங்கு வாழ்ந்த முனிவர் அவரது ஆன்மீக சக்திகளால் உள்ளூரில் சித் பாபாவாக கருதப்படுகிறார். எனவே கிராமத்திற்கு சித்பரி என்ற பெயர் வந்துள்ளது.
சித்பரியில் உள்ள சுற்றுலாப் பயணிகளை ஈர்க்கும் மற்றொரு அம்சம் நாம் கலைக் காட்சிக்கூடமாகும். இது ஐரோப்பிய கலைஞர்களான எல்ஸ்பெத் புஷ்மேன் மற்றும் ஆல்ஃபிரட் டபிள்யூ. ஹாலெட் ஆகியோரின் ஓவியங்களை காட்சிப்படுத்துகிறது. மற்றொரு ஈர்ப்பு தீதி ஒப்பந்தக்காரரின் மண் கட்டடக்கலை படைப்புகள் ஆகும். இதில் செங்கல் மற்றும் மூங்கிலால் செய்யப்பட்ட பல வீடுகள் உள்ளன.
சித்பரி அதன் பெயரை பாபா சித் என்ற முனிவரிடமிருந்து பெற்றுள்ளது. இங்குள்ள துனி பல நூற்றாண்டுகளாக எரிந்து வருவதாகவும், ஒருபோதும் ஒரு முறை கூட அணையாமல் எரிந்து வருவதாகவும் என்றும் உள்ளூர்வாசிகள் நம்புகின்றனர். எனவே மரம் எரிவதால் வரும் சாம்பல் சித் பாபாவின் புனித ஆசீர்வாதங்களைக் கொண்டிருப்பதாகக் கூறப்படுகிறது.
2000 ஆம் ஆண்டு முதல், சித்பரி கர்மபா இலாமாவின் தற்காலிக வசிப்பிடத்தின் தொடர்புடையதாக உள்ளது. இந்த இடம் கியூட்டோ மடாலயம் என்றும் அழைக்கப்படுகிறது. இது புத்த மதத்தின் தந்திர வித்யாவின் கற்பிக்கும் இடமாக நம்பப்படுகிறது. இமாச்சல பிரதேச குளிர்கால சட்டசபையும் இங்கு அமைந்துள்ளது.
கியூட்டோ மடாலயத்தில் உள்ள திபெத்திய புத்த தலைவர் 17 வது கர்மபா இலாமாவின் தற்காலிக வசிப்பிடமும் சித்பரி தான். சித்பரி தர்மசாலாவிலிருந்து ஆறு கிலோமீட்டர் தொலைவிலும், 14 வது தலாய் லாமா வசிக்கும் மெக்லியோட் கஞ்சிலிருந்து 15 கிலோமீட்டர் தொலைவிலும் உள்ளது.
சித்பரி என்பது இந்தியாவின் இமாசலப் பிரதேசத்தின், காங்ரா மாவட்டத்தில், தௌலதர் மலைகளின் அடிவாரத்தில் அமைந்துள்ள தர்மசாலா நகரத்தின் புறநகர்ப் பகுதி ஆகும். சிறீ சின்மயானந்தாவின் சமாதி இங்கு அமைந்துள்ளது.
இந்த பனை மரத்தின் கனியில் இருந்து இரண்டு விதமான எண்ணெய் கிடைக்கின்றது . கனியின் சதைப் பகுதியைத் தனியாக பிரித்தெடுத்து அதிலிருந்து கச்சா பாமாயில் எடுக்கின்றனர். இது நிலையான வெண்ணெய் போன்று செம்மஞ்சள் நிறம் உடையது. இது கொழுப்பு எண்ணெய் ஆகும். ஒரு விதமான இனிய மணம் வீசும். இதை சுத்தப்படுத்தி, பக்குவப்படுத்தியப் பின் கிடைப்பதுதான் பாமாயில். இது சமையல் எண்ணெய் மற்றும் தாவர எண்ணெய் ஆகும். இதே எண்ணெயை மீண்டும் சுத்திகரிக்கும் போது சிகப்பு நிறம் போய் விடுகிறது. அப்போது அது வெள்ளை நிற பாமாயிலாகக் கிடைக்கிறது.
எலியிஸ் குயினென்சிஸ் என்கிற பனையின் தாயகம் மேற்கு ஆப்பிரிக்காவாகும். இப்பனை தற்போது இந்தோனேசியா, மலேசியா, கென்யா, நைஜீரியா, தாய்லாந்து, இந்தியா போன்ற நாடுகளில் பயிரிடப்படுகிறது. எலியிஸ் ஒலிபெரா என்கிற இனத்தின் தாயகம் தெற்கு மற்றும் மத்திய அமெரிக்காவாகும். மேலும் இது ஹோண்டுராஸ் முதல் வடகத்திய பிரேசில் வரை பரவியுள்ளது. இந்த இனங்கள் அரிகேசி என்னும் தாவரக் குடும்பத்தைச் சேர்ந்தவை. இந்த இரண்டு இனங்களையும் இணைத்து புதிய கலப்பினங்களையும் உருவாக்கியுள்ளனர்.
மரம் நட்ட நான்கு ஆண்டுகளில் பூக்கத் தொடங்குகிறது. ஒரே மரத்தில் ஆண், பெண் பூக்கள் தனித்தனி பாளையில் காணப்படும். ஒரு சில மரங்களில் மட்டும் ஆண், பெண் பூக்கள் ஒரே பாளையில் தோன்றுவதும் உண்டு. ஒரு பாளையில் அல்லது மஞ்சரியில் பல நூறு பூக்கள் மலரும். காய்கள் 5 – 6 மாதத்தில் முதிர்ச்சி அடையும். காய்கள் நெருக்கமாக ஒரு கொத்தாகக் காணப்படும். ஒரு குலையில் 150 முதல் 200 வரை காய்கள் இருக்கும். பழங்கள் சிவப்பு நிறம் கொண்டவை. ஆகவேதான் இதை செம்பனை என்கின்றனர்.
வரலாற்றுக்கு முற்பட்ட காலத்திலேயே பாமாயில் பயன்படுத்தப்பட்டுள்ளது. எகிப்து கல்லறையில் பாமாயில் இருப்பதைத் தொல்லியல் துறையினர் கண்டுபிடித்துள்ளனர். சுமார் 5,000 ஆண்டுகளுக்கு முன்பே பாமாயிலை மனிதன் பயன்படுத்தினான் என்பதற்கு இது ஆதாரமாக அமைந்துள்ளது. மேலும் வணிகர்கள் மூலமாக எண்ணெய்ப் பனையை எகிப்திற்கு கொண்டு செல்லப்பட்டது எனத் தெரிகிறது.